Diari Oficial de la Generalitat Valenciana


Sumari del DOGV 3528, del 30-06-1999 (1999/5075)

ORDRE de 18 de maig de 1999, de la Conselleria d'Economia, Hisenda i Administració Pública, per la qual s'acorda l'afectació al domini públic de la Generalitat Valenciana, per a la protecció de la naturalesa, de diverses finques situades en el Parc Natural de la Marjal Pego-Oliva, en el terme municipal de Pego (Alacant).
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3528

Data del DOGV
:   30-06-1999

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1999/5075


Data del document
:   18-05-1999

Organisme emissor
:   Conselleria d'Economia, Hisenda i Administració Pública

Tipus de document
:   Ordre

Descriptors 

:   * Pego
    * propietat immobiliària

ORDRE de 18 de maig de 1999, de la Conselleria d'Economia, Hisenda i Administració Pública, per la qual s'acorda l'afectació al domini públic de la Generalitat Valenciana, per a la protecció de la naturalesa, de diverses finques situades en el Parc Natural de la Marjal Pego-Oliva, en el terme municipal de Pego (Alacant). [1999/M5075]
  
Mitjançant escriptura de compravenda, atorgada davant el notari de València senyor Francisco Badía Gascó el 14 d'abril de 1999, la Generalitat Valenciana va adquirir diverses finques situades en les partides Tagarí, Cabesol i Bullent del terme municipal de Pego (Alacant), dins dels límits del Parc Natural de la Marjal Pego-Oliva, per a incrementar-ne la superfície i possibilitar la preservació de les espècies biòtiques i abiòtiques de la zona humida, atesa la seua consideració com a Zona d'Especial Protecció per a les Aus (ZEPA) i estar inclosa en la Xarxa Ecològica Natura-2000 de la Unió Europea a càrrec del programa Life.
  
Una vegada formalitzada l'adquisició, i de conformitat amb el que disposen els articles 61 i 62 de la Llei 3/1986, de 24 d'octubre, de Patrimoni de la Generalitat Valenciana, es procedeix a l'afectació al domini públic de la Generalitat Valenciana de l'immoble esmentat.
  
En virtut de tot això i d'acord amb les facultats que tinc atribuïdes per l'article 62.2 de la Llei 3/1986, de 24 d'octubre, de Patrimoni de la Generalitat Valenciana.
  
ORDENE
  
Primer
  
S'afecta el domini públic de la Generalitat Valenciana, amb efectes de 14 d'abril de 1999, amb la finalitat de protegir la naturalesa, els immobles que a continuació es detallen i que consten en l'Inventari General de Béns i Drets de la Generalitat Valenciana amb el número A01/03/102/0013.
  
- Rústica. Terra arrossar, situada en el terme municipal de Pego, partida Tagarí, de 12 àrees, 5 centiàrees; limita: nord i est, finca d'hereus d'Emilia Sendra Vidal; sud, d'Isabel Clara Miralles Puig, i oest, camí de Tagarins.
  
- Rústica. Terra arrossar, situada en el terme municipal de Pego, partida Tagarí, de 21 àrees, 19 centiàrees; limita: nord, finca de Carlos Siscar Miralles; sud, d'hereus de Salvador Sastre Ferrando; est, Gola de Tagarins, i oest, amb camí de Tagarins.
  
- Rústica. Terra arrossar, situada en el terme municipal de Pego, partida Cabesol, de 14 àrees, 54 centiàrees; limita: nord, finca d'hereus de Pascual Pérez; sud, de Fernando Sendra Sendra; est, de José García, i oest, de Pascual Sastre Sendra.
  
- Rústica. Terra arrossar, situada en el terme municipal de Pego, partida Bullent, coneguda també per Costarrebia, de 60 àrees, 13 centiàrees; limita: nord, finca de la qual se segregà; sud, de Rosa Antonia Mengual; est, gola de Tanques de Bullent; oest, de Pascual Siscar Sendra.
  
- Rústica. Terra arrossar, situada en el terme municipal de Pego, partida Bullent, de superfície 22 àrees, 30 centiàrees; limita: nord i est, amb finca de Paulino Dominguis Dominguis; sud, terres de Rosa Antonia Mengual; oest, amb camí.
  
Segon
  
Els immobles queden integrats en el domini públic de la Generalitat Valenciana, i correspon a la Conselleria de Medi Ambient, l'exercici de les competències demanials sobre aquests, inclosa l'administració i conservació.
  
Tercer
  
Que la Conselleria de Medi Ambient designe un representant perquè concórrega amb el nomenat per la Direcció General de Tributs i Patrimoni, per a formalitzar la corresponent acta d'afectació.
  
València, 18 de maig de 1999
  
El conseller d'Economia, Hisenda i Administració Pública,